হেলানো বিল্ডিং ভাঙতে গিয়ে ধুন্ধুমার বিধাননগরে

কলকাতা: হাইকোর্টের (Highcourt) নির্দেশে বৃহস্পতিবার বিধাননগর (Biddhannagar) পৌর নিগমের ৩৬ নম্বর ওয়ার্ডে বেআইনি ছয়তলা বিল্ডিং ভাঙতে শুরু করে পৌর নিগম কর্তৃপক্ষ ও বিধাননগর দক্ষিণ থানার পুলিশ। শুক্রবার সকালে শান্তিনগরে আবারও সেই বেআইনি বিল্ডিং ভাঙতে এলে আবাসিকদের বিক্ষোভের মুখে পড়তে হয় বিধাননগর পৌর নিগম কর্তৃপক্ষ এবং পুলিশকে। বিল্ডিংয়ের গেটে তালা লাগিয়ে দেয় বিল্ডিংয়ের আবাসিকরা।

ট্যাংরায় বেআইনি হেলা বিল্ডিং ভাঙতে গিয়ে বাধার মুখে কলকাতা পৌর নিগম। অপরদিকে, বিধাননগর পৌর নিগমের ৩৬ নম্বর ওয়ার্ডে বেআইনি ছয়তলা বিল্ডিং হাইকোর্টের নির্দেশে ভেঙে ফেলার কাজ শুরু করল বিধাননগর পুরনিগম।

আরও পড়ুন: হাইকোর্টের আদেশের পুনর্বিবেচনা করা হোক, আদালতে সন্দীপ

হাইকোর্টের ডিভিশন বেঞ্চ বৃহস্পতিবার দুপুর দুটো থেকে অবৈধ বিল্ডিং ভেঙে ফেলার কাজ শুরু করার নির্দেশ দিয়েছিল। সেই মতো এদিন দুপুর তিনটে থেকে বিধাননগর পৌর নিযগমের ৩৬ নম্বর ওয়ার্ডে শান্তিনগরে ভেঙে ফেলার কাজ শুরু করলেও শুক্রবার সকালে শান্তিনগরে বেআইনি বিল্ডিং ভাঙতে এলে গেটে তালা লাগিয়ে বিক্ষোভ দেখায় বিল্ডিংয়ের আবাসিকরা।

এদিন বিধাননগর পৌর নিগম এবং দক্ষিণ থানার পুলিশকে বিল্ডিংয়ের ভেতরে ঢুকতে বাধা আবাসিকদের। মাইকিং করে বিল্ডিং ছেড়ে দেওয়ার নির্দেশ পৌর নিগম কর্তৃপক্ষর। বিল্ডিং বাইরে থেকে ভাঙার কাজ করছে পুরকর্মীরা। বিল্ডিং ছাড়ার জন্য আবাসিকদের সাথে কথা বলছেন পৌর নিগম কর্তারা।