বেসরকারি কলেজ ছাত্রীকে গোপন ছবি তোলার অভিযোগে গ্রেফতার যুবক

কলকাতা: বেসরকারি কলেজের এক ছাত্রীর পোশাক বদলানোর মুহূর্তের ছবি মোবাইলে তুলে বন্ধুদের মধ্যে ছড়িয়ে দেওয়ার অভিযোগ উঠল এক ছাত্রের বিরুদ্ধে। অভিযোগের ভিত্তিতে অভিযুক্তকে গ্রেফতার করেছে বিধাননগর মহিলা থানার পুলিশ (Bidhannagar Police Station)। আজ তাকে বিধাননগর মহকুমা আদালতে তোলা হয়েছে (District news)।

পুলিশ সূত্রে জানা গিয়েছে, অভিযুক্ত যুবক মেদিনীপুরের বাসিন্দা ও একটি বেসরকারি কলেজের ছাত্র। সল্টলেকের নয়াপট্টিতে একটি পিজি-তে থাকত। অভিযোগকারী ছাত্রীও কাছাকাছি আরেকটি পিজি-তে থাকতেন।

আরও পড়ুন: রঞ্জিত নাকি মূলত বাংলাদেশি, এখনও নাকি বাংলাদেশে যাওয়া–আসা করেন

অভিযোগ, জানালা দিয়ে ছাত্রীটির পোশাক বদলানোর ছবি তোলে ওই যুবক এবং তা বিভিন্ন বন্ধুকে দেখায়। কোনওভাবে বিষয়টি জানতে পেরে ছাত্রী থানায় অভিযোগ দায়ের করেন। অভিযোগের ভিত্তিতে পুলিশ গতকাল রাতে অভিযুক্ত যুবককে গ্রেফতার করে। ঘটনার তদন্ত শুরু হয়েছে।